APSTIPRINĀTS

ar Jelgavas novada pašvaldības izpilddirektora p.i.

2025.gada 8.jūlija rīkojumu Nr.JNP/3-8/25/313

**Jelgavas novada Centrālās administrācijas**

**Sabiedrisko attiecību nodaļas**

**sabiedrisko attiecību speciālista (uz noteiktu laiku)**

**atklāta amata konkursa nolikums**

1. Nolikums nosaka Jelgavas novada Centrālās administrācijas Sabiedrisko attiecību nodaļas sabiedrisko attiecību speciālista atklāta amata konkursa (turpmāk – konkurss) izsludināšanas un norises kārtību.
2. Jelgavas novada pašvaldības tīmekļvietnē [www.jelgavasnovads.lv](http://www.jelgavasnovads.lv), Nodarbinātības valsts aģentūras CV un vakanču portālā publicē sludinājumu par to, ka Jelgavas novada pašvaldība izsludina konkursu uz Jelgavas novada Centrālās administrācijas Sabiedrisko attiecību nodaļas sabiedrisko attiecību speciālista amatu.
3. Pretendentu pieteikšanās un nepieciešamo dokumentu iesniegšanas termiņš 20 darba dienas no sludinājuma publicēšanas Jelgavas novada pašvaldības mājaslapā.
4. Ar konkursa nolikumu var iepazīties Jelgavas novada pašvaldības tīmekļvietnē [www.jelgavasnovads.lv](http://www.jelgavasnovads.lv)
5. Sabiedrisko attiecību nodaļas sabiedrisko attiecību speciālista galvenie amata pienākumi:

5.1. iesaistīties sabiedrības informēšanas pasākumu plānotajās norisēs;

* 1. sekot līdz pašvaldības un domes dienaskārtībai, piedalīties pasākumos un fotografēt, nodrošināt kvalitatīva un mākslinieciski augstvērtīga vizuālā materiāla nodrošinājumu visa veida publicitātes materiāliem;
  2. koordinēt informācijas iegūšanu padziļinātu atbilžu, komentāru un viedokļu sagatavošanai, prezentāciju gatavošanai, pasākumu nodrošinājumam. Iesaistīties informācijas apstrādē, lai nodrošinātu kvalitatīvu saturu un faktus;
  3. izstrādāt infografikas, vizuāļus, pasākumu un skaidrojošo materiālu atbilstīgu vizuālo ietvaru vai noformējumu gan sadarbībā ar Sabiedrisko attiecību nodaļas speciālistiem, gan citu struktūrvienību un iestāžu darbinieku nepieciešamībām.
  4. koordinēt un redakcionāli labot  citu iestāžu, nodaļu, pārvalžu iesūtītos materiālus publicēšanai;
  5. iesaistīties komunikācijas kampaņās, aktivitātēs, kas plānotas un īstenotas kādas pašvaldības iniciatīvas publiskošanai;
  6. iesaistīties pašvaldības iekšējās komunikācijas pasākumu plānošanā, organizēšanā un nodrošināšanā.

1. Pretendentiem jāatbilst šādām prasībām:
   1. augstākā izglītība sociālajās vai komunikāciju zinātnēs;
   2. vismaz trīs gadi sabiedrisko attiecību jomā, komunikācijas zinātnēs vai žurnālistikā, PR vai reklāmas projektos un kampaņās;
   3. izpratne par iekšējās un ārējās komunikācijas organizēšanas pamatprincipiem, lietišķās sarakstes prasmes, prezentēšanas prasmes;
   4. pieredze digitālā satura veidošanā un sociālo tīklu kontu administrēšanā;
   5. labas prasmes darbā ar MS Outlook, Word, Excel, Power Point, Canva;
   6. fotografēšanas priekšzināšanas;
   7. B kategorijas autovadītāja apliecība.
2. Pretendenti noteiktajā termiņā nosūta uz e-pastu [personals@jelgavasnovads.lv](mailto:personals@jelgavasnovads.lv) (ar norādi „Sabiedrisko attiecību nodaļas sabiedrisko attiecību speciālista amata konkursam”):
   1. profesionālās darbības aprakstu (CV);
   2. izglītību apliecinoša dokumenta kopiju;
   3. motivācijas vēstuli.
3. Pretendentu atbilstību nolikumā izvirzītajām prasībām izvērtē ar izpilddirektora rīkojumu izveidota komisija.
4. Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada konkursa komisijas sēdes.
5. Konkurss tiek organizēts trīs kārtās:
   1. konkursa pirmajā kārtā konkursa komisija izvērtē pretendentu pieteikumus un iesniegtos dokumentus un uz konkursa otro kārtu uzaicina pretendentus, kas atbilst nolikuma 6.1., 6.2.punktā izvirzītajām prasībām, ko apliecina iesniegtie dokumenti;
   2. konkursa otrā kārta sastāv no klātienes intervijas:
      1. intervijas laikā pretendenti Konkursa komisijai raksturo savu līdzšinējo darba pieredzi, izglītību, kvalifikāciju, motivāciju strādāt amatā, kā arī atbild uz konkursa komisijas locekļu jautājumiem;
      2. lai izvērtētu amata pretendentu atbilstību šī nolikuma 6.3., 6.4., 6.5.un 6.6. izvirzītajām prasībām, konkursa komisijas locekļi darba intervijas laikā uzdod pretendentiem jautājumus, kas attiecas uz paredzētā darba veikšanu un pretendenta piemērotību šim darbam, ievērojot Darba likumā noteiktos ierobežojumus;
   3. konkursa trešā kārta sastāv no praktiska uzdevuma, kura mērķis ir pārbaudīt un novērtēt amata pretendenta zināšanas, prasmes un profesionālās kompetences atbilstoši nolikuma prasībām.
6. Ja pirmajā kārtā komisija konstatē, ka pretendents neatbilst kādai nolikumā izvirzītajai prasībai, pretendents tiek izslēgts no tālākas dalības konkursā.
7. Pēc noslēdzošās kārtas rezultātu apkopošanas komisija izvēlas izvirzītajām prasībām atbilstošāko amata pretendentu. Ja vairāki pretendenti ir saņēmuši vienādu punktu skaitu, priekšrocības ieņemt amatu ir pretendentam, kurš veicis līdzīga amata pienākumus un ieguvis lielāku punktu skaitu par profesionālo pieredzi.
8. Pretendents ar augstāko novērtējumu tiek virzīts Sabiedrisko attiecību nodaļas sabiedrisko attiecību speciālista amatam, ja kopējā vērtējumā ir ieguvis vismaz 70% no maksimāli iespējamā punktu skaita.
9. Ja neviens no pretendentiem neiegūst kopvērtējumā vismaz 70% no maksimāli iespējamā punktu skaita, komisija noslēdz konkursu bez rezultāta un rosina sludināt atkārtotu konkursu.